armvectores/hy_wikipedia_2023 huggingface dataset:
Փոլ Գասկոին

Փոլ Ջոն Գասկոին,  (անգլ.՝ Paul John Gascoigne, մայիսի 27, 1967(1967-05-27)[…], Gateshead, Gateshead, Թայն ընդ Ուեր, Անգլիա, Միացյալ Թագավորություն), անգլիացի ֆուտբոլիստ, կիսապաշտպան։ Ծնվել է 1967 թվականի մայիսի 27-ին, Դանստոնում։ Անգլիայի հավաքականի առաջատարն է եղել 1980-ական թվականների վերջին և 1990-ական թվականների սկզբին


== Կարիերա ==
Գասկոինը 1990 թվականի ֆուտբոլի աշխարհի առաջնությանն Անգլիայի հավաքականի աստղերից մեկն էր։ Անգլիայի թիմն այդ տարի հասնում է մինչև կիսաեզրափակիչ, սակայն հետխաղային 11 մետրանոց հարվածաշարում պարտվում է իր սկզբունքային հակառակորդ Գերմանիայի թիմին։ 
Արտասվող Գասկոինին պատկերող կադրերն այդ ժամանակ տարածվեցին ամբողջ աշխարհով։
Աշխարհի առաջնության ավարտից հետո Գասկոինը «Նյուքասլից» տեղափոխվել է «Տոտենհեմ»։ «Գազզա»-ն նոր ակումբի հետ հասել է մինչև Անգլայի գավաթի եզրափակիչ, որտեղ «Նոթթինգհեմ Ֆորսեթի» դեմ խաղի 17-րդ րոպեում իր սեփական սխալի պատճառով ծանր վնասվածք է ստացել ու փոխարինվել։ 
Ամեն դեպքում, «Տոտենեմը» կարողացավ ավելացված ժամանակում հաղթանակ տոնել Դեսա Ուոկերի ինքնագոլի շնորհիվ։ 	
Վնասվածքի պատճառով նա բաց թողեց 1991-92 թվականների ամբողջ խաղաշրջանը (այդ թվում և`Եվրոպայի չեմպիոնատը Շվեդիայում)։ Դրանից հետո, կիսապաշտպանը հինգ ու կես միլիոն ֆունտ ստերլինգով տեղափոխվեց Հռոմի Լացիո ֆուտբոլային ակումբ, բայց երեք խաղաշրջանում խաղաց ընդամենը 42 խաղ։
1995 թվականին նա հայտնվել է «Ռեյնջեռս»-ում, որտեղ երկու անգամ դարձել է աշխարհի չեմպիոն և ճանաչվել է Շոտլանդիայի լավագույն ֆուտբոլիստ։
1998 թվականինԳասկոինը հերթական անգամ փոխել է ակումբը` այս անգամ տեղափոխվելով «Միդլսբռո»։
1996 թվականին Անգլիայում տեղի ունեցած Եվրոպայի ֆուտբոլի առաջնությունում Շոտլանդիայի հետ խաղում Փոլը ֆենոմենալ գեղեցիկ գոլ խփեց։ Գասկոյինն արդյունավետ հնարքով խաբեց շոտլանդացի պաշտպանին և գոլ խփեց` թույլ չտալով, որ գնդակը դիպչի խոտածածկին։ Սակայն Անգլիայի հավաքականը չհասավ եզրափակիչ։
2002 թվականին ներառվել է Անգլիայի ֆուտբոլի պատվո ցուցասրահում։
2010 թվականի սեպտեմբերի 26 –ին տեղեկություն էր հայտնվել այն մասին, որ Գասկոինը կգլխավորի «Գառֆոռտ Տաուն» ակումբը։
Հոկտեմբերի 7-ին, սակայն, արդեն պարզ դարձավ, որ նա թիմում չի խաղա։ 2014 թվականի օգոստոսին Գասկոինը հայտավորված է եղել Բորտմունդի կիրակնօրյա լիգայի չորրորդ դիվիզիոնի «Էբբի» թիմում։ 2015 թվականին նկարահանվեց ռեժիսոր և լրագրող Ջեյն Պռեստոնի «Գասկոին. Անգլիայի լեգենդ» վավերագրական ֆիլմը։


== Թիմային նվաճումներ ==
Անգլիայի գավաթակիր, 1991
Շոտլանդիայի չեմպիոն, 1996, 1997
Շոտլանդիայի գավաթակիր, 1996
Շոտլանդիայի Լիգայի գավաթակիր, 1997


== Ծանոթագրություններ ==
Անտուրաժ (հեռուստասերիալ)

«Անտուրաժ» (անգլ.՝ Entourage), ամերիկյան հեռուստասերիալ, կատակերգություն-դրամա` ստեղծված «HBO» հեռուստացանցի կողմից։ Հեռարձակվել է 2004 թվականի հուլիսի 18-ից մինչև 2011 թվականի սեպտեմբերի 11-ը՝ ունենալով 8 եթերաշրջան։
Հեռուստասերիալը պատմում է Նյու Յորքի Քուինս թաղամասից Հոլիվուդ տեղափոխված տաղանդավոր երտիասարդ կինոաստղ Վինսենթ Չեյսի (Էդրիան Գրենիե) և վերջինիս մանկության ընկերների մասին։
Հեռուստասերիալի սյուժեն մասնակիորեն ներշնչված է պրոդյուսերներից մեկի՝ Մարկ Ուոլբերգի դերասանական կարիերայից։ Տարբեր էպիզոդներում կամեո ձևաչափով հանդես են եկել դերասաններ, մարզիկներ և այլ հայտնի անձինք` մարմնավորելով իրենք իրենց։


== Կերպարներ ==


=== Գլխավոր ===
Վինսենթ Չեյս (Էդրիան Գրենիե), երիտասարդ հոլիվուդյան կինոաստղ, ով դերասանական կարիերայով զբաղվելու համար երեք վաղեմի ընկերների և արյունակից եղբոր հետ տեղափոխվել է Լոս Անջելես։
Էրիկ «Ի» Մերֆի (Քևին Քոնոլի), Վինսի մանկության ընկերը և մենեջերը։
Ջոնի «Դրամա» Չեյս (Քևին Դիլոն), Վինսի արյունակից ավագ եղբայրը և անձնական խոհարարը, ով ժամանակին ունեցել է չափավոր հաջողություն վայելած դերասանական կարիերա։
Կրիա (Ջերի Ֆերարա), Վինսի մանկության ընկերը և անձնական վարորդը
Արի Գոլդ (Ջերեմի Փիվեն), Վինսի գործակալը։


=== Երկրորդական ===
Երկրորդական պլանում հաճախ հանդես են գալիս հոլիվուդյան դերասաններ և շոու բիզնեսի այլ ներկայացուցիչներ, ովքեր երբեմն մարմնավորում են իրենք իրենց։

Շոնա Ռոբերթս (Դեբի Մեյզար), Վինսի հանրային կերպարով զբաղվող գործակալ։
Մելիսա «Տիկին Արի» Գոլդ (Փերի Ռիվզ), Արի Գոլդի կինը։
Լլոյդ (Ռեքս Լի), Արիի քարտուղարը։
Թերենս ՄակՔյուիք (Մալքոլմ Մաքդաուել), Արիի նախկին տնօրենը։
Բիլի Ուոլշ (Ռիս Քոյր), կինոռեժիսոր, Վինսի ընկերը։
Մենդի Մուր, Վինսի նախկին ընկերուհին (իր դերում)։
Սլոուն ՄակՔյուիք (Էմանուել Շրիքի), Էրիկ Մերֆիի ընկերուհին, հետագայում՝ կինը։
Բարբարա «Բեբս» Միլլեր (Բեվերլի Դ'Անջելո), Արի Գոլդի գործընկերուհին։
Դենա Գորդոն (Քոնստանս Զիմմեր), կինոստուդիայի տնօրեն, Արի Գոլդի նախկին սիրուհին։
Սկոտ Լավին (Սկոտ Կաան), Էրիկ Մերֆիի գործընկերը, հետագայում՝ անտուրաժի անդամ։
Ջեյմի-Լին Սիգլեր, «Սոպրանոների ընտանիքը» հեռուստասերիալից հայտնի դարձած դերասանուհի, Կրիայի նախկին ընկերուհին (իր դերում)։


=== Հայտնիներ ===
Հեռուստասերիալում մի քանի էպիզոդով կամ կամեո ձևաչափով հանդես են եկել այնպիսի հայտնի անձնինք, ինչպիսիք են Փիթեր Ջեքսոնը, Քրիստինա Ագիլերան, Քանյե Ուեսթը, Թոմ Բրեյդին, Ջեսիկա Ալբան, Աննա Ֆերիսը, Գերի Բյուսին, Սկարլետ Յոհանսոնը, Ջեյմս Քեմերոնը, Դենիս Հոփերը, Մարտին Սկորսեզեն, Մեթ Դեյմոնը, Լյուկ Ուիլսոնը, Էմինեմը, Լեբրոն Ջեյմսը, Քևին Լավը, Մարկ Քյուբանը, Սաշա Գրեյը, Սեթ Գրինը, Վուպի Գոլդբերգը և այլք։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Էջը TV.com կայքում Archived 2015-06-23 at the Wayback Machine. (անգլ.)
Պոպովցի (գյուղ, Լետիչևի շրջան)

Անվան այլ կիրառումների համար տե՛ս՝ ՊոպովցիՊոպովցի (ուկրաիներեն՝ Попівці), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Պոպովցի գյուղում բնակվում էր 307 մարդ։ Բնակավայրը զբաղեցնում է 1064 կմ² տարածք։ Բնակչության խտությունը կազմում էր 288,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեյմոնդ Գևորգյան

Ռեյմոնդ (Հարություն) Գևորգյան (ֆր.՝ Raymond Haroutioun Kévorkian, փետրվարի 22, 1953(1953-02-22)), ֆրանսահայ պատմաբան, ԳԱԱ արտասահմանյան անդամ, պատմական գիտությունների դոկտոր-պրոֆեսոր (1980)։


== Կենսագրություն ==
Ավարտել է Սեն-Դենիի փարիզյան համալսարանը, որտեղ էլ ներկա պահին դասավանդում է, ինչպես նաև աշխատում որպես Ֆրանսիայի աշխարհաքաղաքականության ինստիտուտի հետազոտությունների ղեկավար (Institut Français de Géopolitique)։ Փարիզի Նուբարյան գրադարանի տնօրենն է, ինչպես նաև «Հայ ժամանակակից պատմություն» (d'Histoire arménienne contemporaine) կոչվող ամսագրի խմբագիրը։
Հեղինակել է «Հայոց ցեղասպանություն` ամբողջական պատմություն» աշխատությունը, որն սկզբնապես հրատարակվել է Ֆրանսիայում՝ 2006 թվականին։ Գրքում լայնորեն օգտագործված է Նուբարյան գրադարանի արխիվային նյութերը։
Հայոց ցեղասպանության ճանաչման գործում նշանակալի ավանդ ունենալու համար 2010 թվականին Գևորգյանը Հայաստանի Հանրապետության 3-րդ նախագահ Սերժ Սարգսյանի կողմից արժանացել է Նախագահի հատուկ մրցանակի։


== Ընտրված աշխատություններ ==
Le livre arménien à travers les âges, with Jean-Pierre Mahé, 1985.
Les Arméniens dans l'Empire ottoman à la veille du génocide, avec Paul B. Paboudjian, Paris ։ Arhis. 1992.
1915 Öncesinde Osmanlı İmparatorluğu'nda Ermeniler, Istanbul։ Aras. 2012.
Arménie entre Orient et Occident : trois mille ans de civilisation, Bibliothèque Nationale de France. 1996.
Manuscrits arméniens de la Bibliothèque nationale de France : catalogue, avec Bernard Outtier, Bibliothèque Nationale de France. 1998.
Parler les camps, Penser les génocides, Albin Michel. 1999
Ani, capitale de l'Arménie en l'an 1000, Paris-Musées. 2001
Le Génocide des Arméniens, Odile Jacob. 2006.
The Armenian Genocide: A Complete History, London։ I.B.Tauris. 2011.


== Ծանոթագրություններ ==
Մարսելի հայկական տպագրություն

Մարսելի հայկական տպագրություն, հայերեն տպագիր երկերի հրատարակություն Մարսել քաղաքում՝ 17-րդ դար և 19-20-րդ դարեր։ 1673 թվականին Ոսկան Երևանցին, ֆրանսիական արքունիքից թույլավություն ստանալով, Ս․ էջմիածնի և Ս․ Սարգսի անվան տպարան-հրատարակչությունը Լիվոռնոյից փոխադրել է Մարսել։ Մարսելի տպարանի մյուս աշխատողներն էին Սողոմոն Լևոնյանը (Ոսկանի քեռորդին), Մատթեոս Վանանդեցի Հովհաննիսյանը, Մկրտիչ Ջուղայեցին, Թադեոս Երևանցի Համագասպյանը, Նասիբ Գրիգորյանը։ Նույն՝ 1673 թվականին Ոսկանն սկսում է տպագրել Գրիգոր Նարեկացու «Գիրք աղօթից»-ը («Մատեան ողբերգութեան»), «Գիրք ժամակարգութեան որ կոչի Ատենի» կամ «Ժամագիրք Ատենի» (երկուսն էլ առաջին հրատարակություն) և «Գիրք Սաղմոսաց Դաւթի»։ Կաթոլիկական գրաքննության պատճառով Նարեկացու երկի տպագրությունը մնում է անավարտ, իսկ ժամագրքինը ավարտվում է 1679 թվականին։ Տպարանը հրատարակում էր նաև աշխարհիկ գրքեր, որոնցից են «Գրկուկ կարեւոր հանապազորդեան» (Պարզատօմար, Լուսնացոյց և այլն, 1673), «Գիրք այբուբենից» (1675), «Գրգուկ կարեւոր հանապազորդեան» (1676), «Գիրք աշխարհաց և առասպելաբանութեանց, որ է Աղուէսագիրք» (Մովսես Խորենացուն վերագրվող «Աշխարհացոյց»-ը և Վարդան Այգեկցու առակները, 2-րդ հրատարակություն, 1683)և այլն։ Տպարանը 1675 թվականին լույս է ընծայում առաջին աշխարհաբար գիրքը՝ «Արհեստ համարողութեան», որ թվաբանականհաշվապահական ձեռնարկ է հայ վաճառականների համար։ Այստեղ է հրատարակվել Հովհաննես Հոլովի «Համառօտութիւն ճարտասանականի արհեստի» երկը (1674)։ Տպարանը փակվել է 1686 թվականին՝ 13 տարվա ընթացքում հրատարակելով 16 անուն հայերեն գիրք։
Մարսելում հայկական տպագրությունը վերսկսվել է 1862 թվականին, երբ Ճ․ Արամյանը իր տպարանը Փարիզից Կոստանդնուպոլիս փոխադրելիս 2 տարով հանգրվանել է այդ քաղաքում և զբաղվել գրահրատարակությամբ։ 1885 թվականից Մարսելում հրատարակչական-տպագրական գործունեություն է ծավալել Մկրտիչ Փորթուգալյանը, որը նախ ֆրանսիական, ապա սեփական տպարանում լույս է ընծայել գլխավորապես ազգային-ազատագրական բովանդակությամբ գրքեր և «Արմենիա» գրական-բանասիրական քաղաքական թերթը։ Փորթուգալյանի տպարանում աշխատել են հայազգի առաջին կին գրաշարներ Շուշանը և Հայկանուշը (Փորթուգալյանի դուստրերը)։ Մինչև 1967 թվականը Մարսելում գործել է մոա 10 հայկական տպարան, դրանցում, ինչպես և տեղի ֆրանսիական տպարաններում հայերեն գրքերից բացի տպագրվել են շուրջ 30 անուն հայերեն պարբերականներ, այդ թվում՝ «Խթան», «Բանբեր», «Գեղարդ», «Ազատ խոսք», «Վերելք»։
Միքայել Մելքումյան

Միքայել Սերգեյի Մելքումյան (ապրիլի 1, 1962(1962-04-01), Երևան, Հայկական ԽՍՀ, ԽՍՀՄ), հայ կուսակցական-քաղաքական գործիչ, տնտեսագետ, Բարգավաճ Հայաստան կուսակցության անդամ, 5-րդ, 6-րդ և 7-րդ գումարման Ազգային ժողովների պատգամավոր, ԲՀԿ խորհրդարանական խմբակցության անդամ։ 6-րդ գումարման Ազգային ժողովի փոխնախագահ։ ՀՀ ԱԺ տարածաշրջանային և եվրասիական ինտեգրման հարցերի մշտական հանձնաժողով  նախագահն է։


== Կենսագրություն ==
Ծնվել է 1962 թվականի ապրիլի 1-ին՝ Երևանում։ Ծառայել է խորհրդային բանակում։


== Կրթություն ==
1983 թվականին ավարտել է Երևանի ժողովրդական տնտեսության ինստիտուտը՝ ստանալով տնտեսագետի որակավորում։ 1987 թվականին նույն համալսարանում ստացել է ասպիրանտի որակավորում։ Տնտեսագիտության դոկտոր, պրոֆեսոր է։


== Աշխատանքային գործունեություն ==
1987-1990 թվականներին որպես դասախոս աշխատել է Հայաստանի պետական տնտեսագիտական համալսարանի արդյունաբերության էկոնոմիկայի ամբիոնում։ 1999-2000 թվականներին զբաղեցրել է ՀՀ սոցիալական ապահովության նախարարության աշխատակազմի ղեկավարի պաշտոնը։ 2000 թվականից ՀՊՏՀ-ի միկրոէկոնոմիկայի եւ ձեռնարկատիրական գործունեության կազմակերպման ամբիոնի պրոֆեսոր է։ 2000-2003 թվականներին եղել է ՀՀ պետական գույքի կառավարման նախարարի տեղակալ։


== Քաղաքական գործունեություն ==
2012 թվականի մայիսի 6-ին համամասնական ընտրակարգով «Բարգավաճ Հայաստան» կուսակցությունից ընտրվել է 5-րդ գումարման, 2017 թվականի ապրիլի 2-ին՝ «Ծառուկյան» դաշինքից 6-րդ գումարման, 2018 թվականի դեկտեմբերի 9-ին՝ «Բարգավաճ Հայաստան» կուսակցությունից 7-րդ գումարման ԱԺ պատգամավոր։


== Անձնական կյանք ==
Ամուսնացած է, ունի երեք որդի։


== Երկեր ==
Երկրորդային հումքային ռեսուրսների օգտագործման պրոբլեմը ՀՀ-ում, Երևան, 1991։
Ձեռնարկատիրություն և ներդրումներ, Երևան, 1998։
Պետական գույքի կառավարումը և բիզնեսը, Երևան, 2001։
Ձեռնարկատիրություն և բիզնես, Երևան, 2006։


== Ծանոթագրություններ ==


== Արտաքին հղումներ ==
Միքայել Մելքումյանի հեղինակած և համահեղինակային գրքերը և հոդվածները ՀՊՏՀ էլեկտրոնային գրադարանում
Ոտաբոբիկ կամրջի վրա

Ոտաբոբիկ կամրջի վրա (գերմ.՝ Barfuß), 2005 թվականին նկարահանված գեղարվեստական ֆիլմ, որի ռեժիսորը ու սցենարի հեղինակը Թիլ Շվայգերն է։ Վերջինս կատարում է նաև Նիկ Կելլերի դերը։ Ֆիլմի կարգախոսն է՝ «Wie weit gehst du, Wenn du verliebt bist?» («Որքա՞ն հեռու կարող ես գնալ, երբ սիրահարված ես»)։


== Սյուժե ==
Նիկը ծայրահեղ անհաջողակ է։ Նա չի կարողանում երկար ժամանակ դիմանալ որևէ աշխատատեղում։ Ընտանիքում բոլորն արհամարհում են նրան, բացի մորից։ Հերթական անգամ նա աշխատանք է ստանում հոգեբուժարանում։ Այդտեղ նա աշխատում է ընդամենը մեկ օր, սակայն այդ ընթացքում նա փրկում է Լեյլային, որը փորձում էր ինքնասպան լինել։ Լեյլան 25 տարեկան է, սակայն մանկամիտ է. նա քայլում է ոտաբոբիկ և երբեք չի տեսել իրական կյանք, քանի որ 19 տարի փակված է եղել տանը։ Մոր մահից հետո նրան տեղավորել են հոգեբուժարանում։
Լեյլան փախչում է հիվանդանոցից և հետևելով Նիկին՝ գնում է նրա բնակարան ու հայտարարում, որ ուզում է ապրել նրա հետ։ Նիկը, ինքն էլ ունենալով բազմաթիվ խնդիրներ, փորձում է աղջկան վերադարձնել հոգեբուժարան, սակայն վերջինս համառում է, և Նիկն ստիպված է լինում նրան իր հետ տանել եղբոր հարսանիքին։ Երկար ճանապարհին միասին հաղթահարելով փորձությունները՝ նրանք մտերմանում են։ Հարսանիքի ժամանակ բոլորը ևս մեկ անգամ համոզվում են, որ Նիկը կյանքում ոչնչի չի հասել։
Հասկանալով, որ ինքը չի կարող օգնել աղջկան, ում անհրաժեշտ են դեղեր, Նիկը հայտնում է նրա գտնվելու վայրը հոգեբուժարանի աշխատակցին։ Շուտով նա զղջում է աղջկան մենակ թողնելու համար, փորձում է տանել Լեյլային իր հետ, բայց ժամանած ոստիկանները ձերբակալում են նրան, իսկ Լեյլան նորից փակվում է հոգեբուժարանում։
Կալանքից ազատվելուց հետո Նիկը, ձևանալով հոգեկան հիվանդ, ընկնում է հոգեբուժարան՝ Լեյլայի մոտ։ Ֆիլմի ավարտին նրանք կրկին ազատության մեջ են. Նիկը Լեյլային սովորեցնում է գնումներ կատարել։


== Դերերում ==


== Սաունդթրեք ==


== Մրցանակներ ==
Bambi Awards
Undine Awards, Ավստրիա
German Camera Award - անվանակարգ
German Film Awards- անվանակարգ
Golden Camera, Գերմանիա - անվանակարգ


== Ծանոթագրություններ ==


== Արտաքին հղումներ ==

Պաշտոնական կայք Archived 2012-10-17 at the Wayback Machine. (գերմ.)
«Ոտաբոբիկ կամրջի վրա»(անգլ.) ֆիլմը Internet Movie Database կայքում
Տույմատ

Տույմատ (ռուս.՝ Туймат), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանտիպոնսե

Սանտիպոնսե (իսպ.՝ Santiponce), քաղաք և համայնք Իսպանիայում, մտնում է Սևիլյայի պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։
Համայնքը մտնում է Մեծ Սևիլյա շրջանի կազմի մեջ։ Տարածքը՝ 9 կմ²։ Բնակչությունը՝ 8238 (2010)։ Հեռավորությունը պրովինցիայի վարչական կենտրոնից՝ 6,9 կմ։


== Ժողովրդագրություն ==


== Արտաքին հղումներ ==
Santiponce.es
IuSantiponce.com Archived 2018-11-26 at the Wayback Machine.
JuntaDeAndalucia.es
Bulevardesantiponce.es(չաշխատող հղում)
Տիրտեոս

Տիրտեոս (հունարեն՝ Τυρταίος, մ.թ.ա. 7-րդ դար), Հին Հունաստանի բանաստեղծներից։


== Կենսագրություն ==
Ծնվել է Աթենքում կամ Լակոնիայում, ապրել է Սպարտայում։ Հունիական բարբառով գրված եղերերգություններում պարսավել է շահամոլությունը, երկպառակությունները, կոչել է միասնության՝ փառաբանելով Սպարտայի հին ժամանակները, գովերգելով մարտիկների խիզախությունը։ Տիտեոսի ստեղծագործության մեջ, հին հունական, պոեզիայում առաջին անգամ, երևան են գալիս խորհրդածություններ գոյություն ունեցող պետական կարգի առաջացման և այդ կարգը հանուն ամբողջ քաղաքացիական կոլեկտիվի բարօրության պահպանելու միջոցառումների շուրջը։


== Ստեղծագործություն ==
Տիրտեոսի երգերը բաժանվում են երկու խմբի՝ ռազմական (էմբատերիա) և էլեգիա։


==== Էմբատերիաներ ====
Էմբատերիաները ամբողջովին հագեցած են ռազմական ոգով և գրված են դորեական բարբառով։ Հեղինակն այս երգերի մեջ կոչ է անում հարձակվել թշնամու վրա։ Գովերգում է քաջությունը և հերոսներին՝ միաժամանակ մերկացնելով երկչոտներին։ Պատերազմի դաշտում ընկնելը համարում է մեծագույն պատիվ, այն ամենաբարձր փառքը, որին արժանանալ կարող է մարդը։ Այդպիսի մարդը սիրելի է բոլորին, նրա մահը ողբում է ամբողջ քաղաքը, «նրա գերեզմանը կփառավորեն թե նրա երեխաները, թե երեխաների երեխաները և թե նրա ամբողջ տոհմը հավիտյան»։ Հայրենիքի համար զոհվողըեծարվում է նույնիսկ մահից հետո, ստորերկրյա աշխարհում։ Տիրտեոսի այս ոտանավորների մեջ գովաբանվում է սպարտաական կարգապահությունը, որը դաժան էր ու խիստ, և արտահայտում է նրա ռազմական ոգին։


==== Էլեգիաներ ====
Տիրտեոսի էլեգիաները բաժանվում են երկու խմբի և կրում տարբեր անուններ՝ «Եվնոմիա» և «Խորհուրդներ»։
«Եվնոմիա» նշանակում է օրինականություն։ Այս երգերում բանաստեղծը հրավիրում է կարգապահության ու գովում է օրինականությունը, որ պատերազմի պատճառով խախտվել է Սպարտայում։ «Եվնոմիայի» մեջ հեղինակը հորդորում է հավատարիմ մնալ օրենքներին, հին ավանդույթներին, սպարտաական թագավորներին, որովհետև գերագույն իշխանությունը Սպարտայում «աստվածատիպ» թագավորներին է պատկանում։ Գրեթե նույն ոգով են գրված «Խորհուրդները»։


== Ծանոթագրություններ ==
Ռիա Կիլստեթ

Ռիա Կիլստեթ (անգլ.՝ Rya Kihlstedt, հուլիսի 23, 1970(1970-07-23), Լանկաստեր, Փենսիլվանիա, ԱՄՆ), ամերիկյան դերասանուհի։


== Կյանք և կարիերա ==
Կիլստեթը ծնվել է Լանքասթերում, Փենսիլվանիա նահանգում 1991 թվականին ավարտել է թատերական քոլեջը; Նա իր կարիեռայի ընթացքում նկարահանվել է տասնյակ ֆիլմերում և սերիալներում։ 1997 թվականին նկարահանված «Տանը մենակ 3» ֆիլմը նրան շատ մեծ ճանաչում է բերել, որը ցուցադրվել է մեծ էկրաններին, նաև նկարահանվել է «խառը ազդեցություն» և «Կանայք դժվարության մեջ» ֆիլմերում։
2011 թվականին նկարահանվել է «Դեքստեր» հեռուստասերիալում և որպես դերասանակaն անսամբլի մաս նոմինացվել է ԱՄՆ-ի կինոդերասանների Գիլդի մրցանակին։ 2012 թվականից 2013 թվականներին նկարահանվել է Մերիլին Ռոդսի դերում «Նեշվիլ» սերիալի մի քանի էպիզոդներում։


== Ֆիլմագրություն ==
1993 թ.- Սառցե լռությունը / Arctic Blue
1994 թ.- Հյուսիս և Հարավ (մինի-սերիաներ) / Heaven & Hell: North & South, Book III
1995 թ.- Գեղեցիկ Էդիտ Վորտոն / The Buccaneers
1997 թ.- Տանը մենակ 3 / Home Alone 3
1998 թ.- Խորը ազդեցություն / Deep Impact
1998 թ.- Խիզախ նոր աշխարհ / Brave New World
1998 թ.- Բռնաբարություն / Jaded
2001 թ.- Անդունդի սարսափը / She Creature
2009 թ.- Կանայք դժվարության մեջ / Women in Trouble
2010 թ.- Էլեկտրա լյուքս / Elektra Luxx
2011 թ.- Դեքստեր / Dexter
2012-2013 թթ.- Нэшвилл / Nashville
2015 թ.- Ինստիտուտ Ատիկուս / "The atticus institut"
2015 թ.- Հերոսների «վերածնունդ»


== Ծանոթագրություններ ==
Մերի Ռութվեն

Մերի Ռութվեն, Մերի, լեդի վան Դեյք (անգլ.՝ Mary Ruthven; Mary, Lady van Dyck, née Ruthven, 1621 - 1645), նկարիչ Անտոնիս վան Դեյքի կինը։


== Կենսագրություն ==
Մերի Ռութվենը ծագել է թեպետ աղքատ, բայց արիստոկրատ շոտլանդացի կաթոլիկների ընտանիքից՝ Ռութվենների տոհմից, եղել է կոմս Գոուրիի՝ հայտնի դավադրության մասնակցի թոռնուհին։
Թագուհի Հենրիետա Մարիայի շքախմբի կազմում եղել է պալատական ազնվական օրիորդ։
Վան Դեյքի հետ նրա ամուսնությունը տեղի է ունեցել 1640 թվականի փետրվարի 27-ին Սոմերսեթ Հաուսում թագուհի Հենրիետա Մարիայի կաթոլիկ մասնավոր մատուռում, թագավորի տված փոքրիկ օժիտով (ոչ թե հոր տված)։ Ամուսնությունը նշանավորել է նրա սոցիալական վերելքը։ Թագավոր և թագուհին հովանավորել են այդ ամուսնությունը՝ հուսալով, որ դա կօգնի պահել իրենց սիրելի գեղանկարչին Անգլիայում։ 1785 թվականին Ջոզեֆ Գալստոնը (ամուսնացած էր Ռութվեններից մեկի հետ) գրել է, որ տեսել է վան Դեյքի երկակի դիմանկարը նրա աներ Պատրիկ Ռութվենի հետ, սակայն այդ տեղեկությունը կարող է սխալ լինել, իսկ նման նկարի ստեղծման պատճառները, եթե եղել է, անհայտ է։
Նկարիչը մահացել է ամուսնությունից գրեթե երկու տարի անց՝ 1641 թվականի դեկտեմբերի 9-ին, իր դուստր Յուստինիայի (1641 թվականի դեկտեմբերի 1- մոտ 1690 թվական, մինչև հուլիսի 6) ծնվելուց ութ օր անց։
Չնայած շքեղ կենսակերպին՝ վան Դեյքը ժառանգություն է թողել 20 հազար ֆունտ ստեռլինգ։ Նրա կտակը թվագրվում է դեկտեմբերի 4-ին։
Այրիանալով լեդի վան Դեյքը ամուսնացել է սըր Ռիչարդ Փրայսի (Sir Richard Pryse, 1st Baronet of Gogarthen) հետ, սակայն չորս տարի անց նա ևս մահացել է։


== Ծանոթագրություններ ==
Գյոդաքլու Զժիկան

Գյոդաքլու Զժիկան, գյուղ Արևելյան Հայաստանի Ելիզավետպոլի նահանգի Զանգեզուրի գավառում։  Գյուղի ավերակները գտնվում են Դիցմայրի գյուղի մոտակայքում։


== Բնակչություն ==
1897 թվականին գյուղն ունեցել է 56 բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Նովոսյոլովկա (գյուղ, Գայսինի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1860 թվականին։
2001 թվականի տվյալներով Նովոսյոլովկա գյուղում բնակվում էր 132 մարդ։ Բնակավայրը զբաղեցնում է 0,98 կմ² տարածք։ Բնակչության խտությունը կազմում էր 134694 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գանդոսո

Գանդոսո (իտալ․՝Gandosso) կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 1460 մարդ (2008 թվականի տվյալներով)։ Բնակչության խտությունը 469 մարդ/կմ²։ Տարածքը՝ 3 կմ²։ Փոստային ինդեքս՝ 24060։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նավթահանույթ

Նավթահանույթ, երկրի ընդերքից նավթի և դրան ուղեկցող գազի արդյունահանում, այդ նյութերի հավաքում և նախապատրաստում (մաքրում ջրից և պինդ խառնուկներից)։ Նավթահանույթի ժամանակակից եղանակներն են նավթի կարգավորվող բնական շատրվանային արդյունահանումը, արդյունահանումը խորքային պոմպերով, նավթի կոմպրեսորային արդյունահանումը։ Վերջին եղանակի դեպքում հանքաշերտից հեղուկը հորատանցքով մակերևույթ է հանվում կոմպրեսորից հորատանցք տրվող սեղմած օդի (էյրլիֆթ) կամ գազի (գազլիֆթ) միջոցով։ Լայնորեն կիրառվում են հորատանցքերի արդյունավետության և հանքաշերտերից նավթի հանույթի ավելացման հատուկ մեթոդներ. ջրի, օդի կամ գազի լցամղում նավթաշերտ, շերտերի հիդրավլիկական ճեղքում (հորատանցքի փողին հարող ապարներում ճեղքերի առաջացման եղանակ՝ ապարներում մածուցիկ հեղուկներ մղելով հանքախորշում ճնշում ստեղծելու ճանապարհով), տորպեդահարում, նավթային հորատանցքերի հանքախորշերի քիմիական և ջերմային մշակում։ Կիրառվում է նաև նավթի հանքավայրերի երկրորդային շահագործումը՝ մնացորդային նավթի արդյունահանումը։ Դա իրականացվում է երկրի մակերևույթից ներմղման հորատանցքերով նավթաշերտ՝ ջրի, լուծիչների, սեղմած գազի, գոլորշու ևն մատուցմամբ՝ մնացորդային նավթը արտամղելու նպատակով։
Ռոզմարի Դեուիթ

Ռոզմարի Բրեդդոկ Դեուիթ (անգլ.՝ Rosemarie Braddock DeWitt, հոկտեմբերի 26, 1971(1971-10-26), Ֆլաշինգ, Քուինս, Նյու Յորք, Նյու Յորք, ԱՄՆ), ամերիկացի դերասանուհի։


== Վաղ տարիներ ==
Ռոզմարի Դեուիթը ծնվել է Նյու Յորքի Քուինս թաղամասի շրջաններից մեկում՝ Ռոզմարի Բրեդդոքի և Քենի Դեուիթի ընտանիքում։ Բռնցքամարտի աշխարհի չեմպիոն Ջեյմս Բրեդդոկի թոռնուհին է։ Պապի կյանքի մասին պատմող «Մոխրոտիկ տղամարդ» ֆիլմում խաղացել է Սառայի դերը։ Ռոզմարին բնակվել է Նյու Ջերսիի Հանովեր Թաունշիփում, որտեղ ավարտել է «Whippany Park» միջնակարգ դպրոցը։ Սովորելու տարիներին մասնակցել է դպրոցական մի քանի թատերական ներկայացումների։ Ավելի ուշ Հոֆստրայի համալսարանին կից քոլեջում ստացել է արվեստի բակալավրի աստիճան։ Քոլեջում անդամակցել է «Alpha Phi» սոցիալական միությանը։ Ռոզմարին նաև ուսանել Նյու Յորքի դերասանական կենտրոնում։


== Գործունեություն ==


==== Թատրոն ====
Ռոզմարին խաղացել է բազմաթիվ բրոդվեյան ներկայացումներում։ Մասնավորապես, նա «Second Stage» թատրոնում մասնակցել է Ջոն Պատրիկ Շենլիի «Danny and the Deep Blue Sea» պիեսի բեմադրությանը, «Atlantic Theater Company» թատրոնում Ջորջ Քաուֆմանի «The Butter and Egg Man» պիեսի բեմադրությանը և Քրեյգ Լուկասի «Small Tragedy» պիեսի բեմադրությանը, որն արժանացել է «Obie» մրցանակի։
2010 թվականի մայիսի 4-23-ը Ռոզմարին խաղացել է «MCC» թատրոնում՝ ռեժիսոր Ջոնաթան Դեմիի «Family Week» ներկայացման մեջ՝ հիմնված Բեթ Հենլիի պիեսի վրա, որն արժանացել է քննադատների դրական արձագանքներին։


==== Հեռուստատեսություն ====
2009-2011 թվականներին Ռոզմարին խաղացել է «Showtime» հեռուստաալիքի «United States of Tara» սերիալում՝ մարմնավորելով Տարա Քրեյնի քրոջ՝ Շարմեյնին։ Նկարահանվել է «AMC» հեռուստաալիքի «Անխելքները» սերիալի առաջին եթերաշրջանում և 2006-2007 թվականներին՝ «Fox» ընկերության «Բանակցորդները» սերիալում։ Ռոզմարի Դեուիթը նկարահանվել է նաև «Կարգ ու կանոն։ Հատուկ կորպուս», «Սեքսը մեծ քաղաքում», «Փրկիր ինձ» և «Պրոդյուսեր» հեռուստասերիալներում։


==== Կինո ====
2008 թվականին Ռոզմարին նկարահանվել է «Ռեյչելն ամուսնանում է» մելոդրամայում, որտեղ եղել է Էն Հեթուեյի խաղընկերուհին։ Այդ դերի համար արժանացել է մի քանի մրցանակների, այդ թվում՝ «Արբանյակ» մրցանակի՝ որպես «երկրորդ պլանի լավագույն դերասանուհի»։ 2010 թվականին «Տղամարդկանց խումբ» դրամայում խաղացել է Բեն Աֆլեքի հետ, իսկ 2011 թվականին խաղացել է «Մարգարետ» դրամայում։


== Անձնական կյանք ==
1995-2006 թվականներին Ռոզմարին ամուսնացած է եղել դերասան և ռեժիսոր Քրիս Մեսինայի հետ։
2009 թվականի նոյեմբերի 2-ից ամուսնացած է դերասան Ռոն Լիվինգստոնի հետ, որի հետ նա 3 տարի հարաբերություններ է ունեցել մինչև հարսանիքը։ Զույգն ունի երկու հոգեդուստր՝ Գրեյսի Ջեյմս Լիվինգստոնը (ծնված 2013 թվականի ապրիլի 29-ին) և Էսփերանսա Մեյ Լիվինգստոնը (ծնված 2015 թվականի դեկտեմբերին)։


== Ծանոթագրություններ ==
Գագիկ Խաչատրյան (տնտեսագետ)

Անվան այլ կիրառումների համար տե՛ս՝ Գագիկ Խաչատրյան
Վիքիպեդիայում կան հոդվածներ  Խաչատրյան ազգանունով այլ մարդկանց մասին:Գագիկ Քաջիկի Խաչատրյան (հունվարի 19, 1959(1959-01-19)), ՀՀ պետական գործիչ, ՀՀ վարչապետի խորհրդական։


== Կրթություն ==
1975-1980 թթ. - սովորել և ավարտել է Երևանի ժողովրդական տնտեսության ինստիտուտի պլանատնտեսագիտական ֆակուլտետը՝ տնտեսագետի որակավորմամբ։


== Աշխատանքային գործունեություն ==
1980 թ. - աշխատել է ՀԽՍՀ ԳԱ տնտեսագիտության ինստիտուտում որպես տնտեսագետ։
1980-1982 թթ. - ծառայել է Խորհրդային բանակում։
1982-1984 թթ. - աշխատել է «Անի» գիտաարտադրական միավորումում որպես տնտեսագետ։
1984-1986 թթ. – աշխատել է ՀԽՍՀ Գյուղշինմինիստրությունում՝ որպես ավագ տնտեսագետ։
1986 թ. - ՀԽՍՀ պետական ագրոարդյունաբերական կոմիտեի ավագ տնտեսագետ։
1986-1988 թթ. - աշխատել է «Հայագրոշին» շինարարական միավորումում որպես աշխատանքի և ինքնարժեքի պլանավորման բաժնի պետ։
1988-1989 թթ. - աշխատել է ՀԽՍՀ մինիստրների խորհրդին առընթեր Պետական շինարարության կոմիտեում որպես գլխավոր մասնագետ։
1989-1990 թթ. - աշխատել է «Սպիտակագրոշին» շինարարական միավորումում որպես պետի տեղակալ։
1990-1995 թթ. - աշխատել է ՀՀ Կառավարության աշխատակազմում որպես գլխավոր մասնագետ, ապա Շինարարական և բնակկոմունալ համակարգի տնտեսական ռեֆորմների պետական հանձնաժողովի աշխատանքային ապարատի ղեկավար, ապա ՀՀ Կառավարության Լոռու տարածաշրջանի աշխատակազմի ղեկավար, ապա Աղետի գոտու վերականգնման հարցերի բաժնի վարիչ։
1995-2000 թթ. - ՀՀ Քաղաքաշինության նախարարի տեղակալ։
2000-2002 թթ. - «Արկուր» ՍՊԸ խորհրդի նախագահ։
2002-2003 թթ. - «Գրան Մարկոս» ՍՊԸ՝ գլխավոր խորհրդական։
2000-2003 թթ. - Պետական կառավարման համակարգի բարեփոխումների հանձնաժողովի կառուցվածքային բարեփոխումների գծով խորհրդատու, Համաշխարհային բանկի Երևանյան գրասենյակի կառուցվածքային բարեփոխումների գծով խորհրդատու, Ուրբան Ինստիտուտի (ԱՄՆ) Համատիրությունների բարեփոխումների գծով խորհրդատու։
2003-2004 թթ. - Օրենսդրության կատարելագործմանը և տարածմանն օժանդակող բարեգործական հիմնադրամի տնօրեն։
2004 թ. ապրիլի 22-ին ՀՀ վարչապետի որոշմամբ նշանակվել է ՀՀ տարածքային կառավարման նախարարության ջրային տնտեսության պետական կոմիտեի նախագահի առաջին տեղակալ։
2008 թ. հունիսի 6-ին ՀՀ վարչապետի որոշմամբ ազատվել է ՀՀ կառավարությանն առընթեր ջրային տնտեսության պետական կոմիտեի նախագահի առաջին տեղակալի պաշտոնից։
2014 թ. նոյեմբերի 21-ին ՀՀ վարչապետի որոշմամբ նշանակվել է ՀՀ տարածքային կառավարման նախարարության ջրային տնտեսության պետական կոմիտեի նախագահի պաշտոնակատար։
2015 թ. ՀՀ վարչապետի որոշմամբ նշանակվել է ՀՀ գյուղատնտեսության նախարարության ջրային տնտեսության պետական կոմիտեի նախագահի տեղակալ։
2015 թ. հուլիսի 2-ին ՀՀ վարչապետի որոշմամբ նշանակվել է ՀՀ վարչապետի խորհրդական՝ հասարակական հիմունքներով։Անկուսակցական է։ Ամուսնացած է, ունի երկու երեխա։


== Ծանոթագրություններ ==
Ջումիթի (Չխորոծղուի շրջան, Լեծուրծումես)

Ջումիթի (վրաց.՝ ჯუმითი), գյուղ Վրաստանում։ Գտնվում է Սամեգրելո-Զեմո Սվանեթ մարզի Չխորոծղուի շրջան‎‎‎ում։


== Դիրք ==
Գյուղը գտնվում է ծովի մակարդակից 190 մետր բարձրության վրա։ Շրջկենտրոն Չխորոծղույից հեռու է 2 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 331 մարդ։


== Ծանոթագրություններ ==
Մակլակի (գյուղ, Դումինիչսկի շրջան)

Մակլակի (ռուս.՝ Маклаки), գյուղ Ռուսաստանի Կալուգայի մարզի Դումինիչսկի շրջանի կազմում։
Բնակչությունը 2008 թվականին գրանցված տվյալներով կազմում էր 360 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սադովոե (գյուղ, Չեմերովեցի շրջան)

Անվան այլ կիրառումների համար տե՛ս՝ ՍադովոեՍադովոե (ուկրաիներեն՝ Садове), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Սադովոե գյուղում բնակվում էր 126 մարդ։ Բնակավայրը զբաղեցնում է 0,383 կմ² տարածք։ Բնակչության խտությունը կազմում էր 328,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծովային կյանք (օվկիանարիում, Սինգապուր)

«Ծովային կյանք» պարկ (անգլ.՝ Marine Life Park), օվկիանարիում՝ տեղակայված Սինգապուրում, Սենթոսա կղզում։ Այժմ համարվում է ամենամեծն աշխարհում, այս պատվավոր տիտղոսը վերցնելով Ջորջիի օվկիանարիումից (Ատլանտա, ԱՄՆ)։ Պարկը բացվել է 2012 թվականի Նոյեմբերի 22-ին։ Բաղկացած է երկու մասերից. S.E.A Aquarium օվկիանարիումից և Adventure Cove Waterpark ջրային զվարճանքի պարկից։


== Օվկիանարիում ==
Օվկիանարիումում, որի ծավալը 45 միլիոն լիտր ծովի ջուր է, կա ավելի քան 800 տեսակի մոտ 100 000 ծովային կենդանիներ։ Օվկիանարիումը բաժանված է 10 բնակելի տարաքների և բաղկացած է 49 ծովային արեալներից։ Կենտրոնական ակվարիումը բաց օվկիանոսային արեալն է, որն ունի աշխարհի ամենամեծ պանորամային դիտման պանելները՝ 36 մետր լայնությամբ և 8,3 մետր բարձրությամբ։ Ակվարիումի այսպիսի չափերն այցելուների համար պետք է ծովի հատակին գտնվելու պատրանք ստեղծեն։
Օվկիանարիումում ներկայացված է մանտաների (կատվաձկների տեսակ) աշխարհի ամենամեծ հավաքածուն, այստեղ նաև կարելի է տեսնել աֆալինա տեսակի դելֆինների (24 առանձյակ), բրոնզագույն մոլոտ ձկների, ճապոնական խեցգետնային սարդերի, ինչպես նաև ծովային կենդանիների այնպիսի հազվադեպ տեսակների, ինչպիսիք են կիթառանման կատվաձկները կամ նաուտիլուս պոմպիլիուսը։ Ի սկզբանե նախատեսված էր օվկիանարիումի մեջ տեղավորել կետանման շնաձկներ, սակայն այս նախագիծը չեղարկվեց դրանց՝ գերության մեջ պահելու դժվարությունների առաջացման պատճառով։


== Ջրային զվարճանքի պարկ ==
Ջրային զվարճանքի պարկն առաջարկում է վեց ջրային սահոցներ, տարածաշրջանի առաջին հիդրո-մագնիսական հրթիռներ, «երկնագույն ջրի ծովախորշը» և «արկածների գետը» ատրակցիոնը, որն ունի 620 մետր երկարություն և իրենից ներկայացնում է 14 թեմատիկ տեսարաններ արևադարձային ջունգլիների կյանքից։ Պարկում կան նաև արհեստական այրեր և ստորգետնյա ակվարիում։


== Ծանոթագրություններ ==


== Արտաքին հղումներ ==
Օվկիանարիումի պաշտնական կայք(անգլ.)
Սինգապուրում բացվել է աշխարհի ամենամեծ օվկիանարիումը(ռուս.)
Ստելլա (քաղաք)

Ստելլա  (իտալերեն՝ Stella), կոմունա Իտալիայում, Լիգուրիա մարզում՝ Սավոնա գավառում։
Բնակչությունը ըստ 2008 թվականի տվյալների կազմում է 3085 մարդ, խտությունը՝ 71 մարդ/կմ²։ Զբաղեցնում է 43 կմ² տարածք։ Փոստային ինդեքս՝ 17044։ Հեռախոսային կոդ՝ 019։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 019 703002
Էլեկտրոնային հասցե՝ info@comune.stella.sv.it
Գլխավոր կայք՝ http://www.comune.stella.sv.it/


== Արտաքին հղումներ ==
Բնակավայրի գլխավոր կաքյ (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Just One Last Dance

«Just One Last Dance», գերմանացի երգչուհի Սառա Կոնորի երգը իր երրորդ ստուդիական ալբոմից Key to My Soul (2003)։Փոփ բալլադը գրվել է Քեյ Դենարի և Ռոբ Թայգերի կողմից։ Թողարկվել է 2004 թվականի մարտի 1-ին։ Ալբոմի երկրորդ և վերջին սինգլն է։
«Just One Last Dance»-ը մեծ հաջողություն է ունեցել Եվրոպայում։ Գերմանիայում առաջին հորիզոնականն է զբաղեցրել Media Control Charts չարթում և դարձել է Սառայի երրորդ սինգլը, որը զբաղեցրել է բարձր հորիզոնական։ Ավստրիայում հայտնվել է թոփ հնգյակում, իսկ Շվեյցարիայում` թոփ տասնյակում։


== Երգացանկ ==
European CD սինգլ
European CD maxi սինգլ


== Վարկանշային աղյուսակ ==


== Ծանոթագրություններ ==
Հյուսիսային ծիածան (ֆիլմ)

Հյուսիսային ծիածան, 1960 թվականին «Հայֆիլմ» կինոստուդիայի նկարահանած ֆիլմ։


== Սյուժե ==
19-րդ դարասկզբի ռուս-պարսկական պատերազմի ժամանակ ռուս գրող և դիվանագետ Ալեքսանդր Գրիբոյեդովը Թեհրանում խաղաղասիրական գործունեություն է ծավալում։ Հայերին օգնելու գրողի փորձերն, ի վերջո, նրա բռնի մահվան պատճառն են դառնում. պարսիկ մոլեռանդները սպանում են Գրիբոյեդովին, սակայն նրա կազմած խաղաղության պայմանագրի շնորհիվ հայրենիք են վերադառնում ֆիլմի հերոսներ Մանուշակն ու Վարդանիկը, որոնք գերության էին տարվել Պարսկաստան։
Ֆիլմում հնչում են Գեղամ Սարյանի, Խաչատուր Աբովյանի, Ալեքսանդր Գրիբոյեդովի բանաստեղծությունները։


== Գլխավոր դերերում ==
Գրիբոյեդով – Լև Ֆրիչինսկի
Ներսես եպիսկոպոս – Հրաչյա Ներսիսյան
Վարդան – Միքայել Հարությունյան
Խաչատուր Աբովյան – Ա. Սողոմոնյան
գեներալ Պասկևիչ – Վլադիմիր Բալաշով
գեներալ Կրասովսկի – Անդրեյ Սմիռնով
Աբբաս Միրզա – Բաբկեն Ներսիսյան
Ալլայար-խան – Գուրգեն Ջանիբեկյան
Հասան խան – Անդրեյ Ալեքսեև
Նունե – Վարդուհի Վարդերեսյան
Շահիր-Նիյազի – Խաչիկ Նազարեթյան
Մանուշակ – Լ. Թումանյան
գեներալ Երմոլով – Նիկոլայ Բարմին
Պուշչին – Ա. Մակշանցև
Լաչինով – Օ. Չուբայս
Մակդոնալդ – Յուրի Վաննովսկի
Օմար աղա – Գևորգ Աշուղյան
Վարդանիկ – Հեղինե Հովհաննիսյան


=== Դրվագներում ===
Ավետ Ավետիսյան
Հովհաննես Ավագյան
Ցոլակ Ամերիկյան
Օրի Բունիաթյան
Վաղինակ Մարգունի
Գևորգ Ասլանյան
Հայկուհի Գարագաշ
Ա. Ադամյան
Ժան Էլոյան
Վ. Մարենկով
Ն. Ռուսինով
Ա.Պետրոսյան
Լ. Մոսյան
Հանրի Զարյան
Ա. Ներսիսյան
Նադեժդա Գևորգյան
Գ. Շտոյան


== Ծանոթագրություններ ==
Պիացցա Կոլոննա

Պիացցա Կոլոննան (իտալերեն՝ Piazza Colonna) հրապարակ է Հռոմի կենտրոնում Կոլոննա շրջանում։ Այն իր անունը ստացել է Մարկոս Ավրելիոսի սյան համար, որն այստեղ կանգնեցված է Ք.ա. 193 թվականից սկսած։ Սյան գագաթի Սուրբ Պողոսի բրոնզե արձանը տեղադրվել է 1589 թվականին Սիքստուս V Պապի հրամանով։ Հրապարակի արևելյան մասով անցնում է Վիա դել Կորսո՝ նախկին Վիա Լատա փողոցը։ Հրապարակ կարելի է հասնել Հռոմի մետրոպոլիտենի А գծի «Բարբերինի-Ֆոնտանա դի Տրևի» և «Սպանյա» կայարաններից։


== Ճարտարապետությունը ==

Հրապարակը ուղղանկյունաձև է։ Հյուսիսային կողմից Պալացցո Կիջին է՝ նախկին ավստրո-հունգարական դեսպանատունը, ներկայումս Իտալական կառավարության նստավայրն է։ Արևելյան կողմից զբաղեցնում է 19-րդ դարում կառուցված Կոլոննա Սրահը (իտալերեն՝ Galleria Alberto Sordi)՝ հասարակական առևտրի կամարաշարքը, հարավային կողմից Պալացցո Ֆերրաիոլին՝ նախկին պապական փոստատունը և փոքրիկ Սուրբ Բարդուղիմեոս առաքյալի և Ալեքսանդր Բերգամացու եկեղեցին (իտալերեն՝ Chiesa dei Santi Bartolomeo e Alessandro dei Bergamaschi)(1731-35թթ.)։ Արևմտյան կողմում է գտնվում Վեդեկինդ պալատը (իտալերեն՝ Palazzo Wedekind)(1838թ.)՝ Վեիից բերված հռոմեական սյունաշարով։ Այն հիշարժան է որպես «Il Tempo» օրաթերթի պատմական գրասենյակ։ Հրապարակը եղել է մոնումենտալ բաց տարածություն, քանի որ Մարկոս Ավրելիոսի անտիկ տաճարը կանգնեցված է եղել Վեդեկինդ պալատի տեղում։


== Պիացցա Կոլոննայի շատրվանը ==

Մարկոս Ավրելիոսի Սյան և Ալբերտա Սորդի սրահի միջև տեղակայված է Պիացցա Կալոննայի շատրվանը (իտալերեն՝ Fontana di Piazza Colonna), որը Գրիգոր XIII Պապի պատվերով կառուցել է Ջակոմո դելլա Պորտան, որին էլ աջակցել է քանդակագործ Ռոկկո դե Ռոսսին, (1575-1577թթ.): Ինչպես Հռոմի մյուս շատրվաները, այն ևս կառուցվել է, որպեսզի մատակարարվի խմելու ջուր քաղաքի բնակիչներին, ովքեր մինչ այդ խմում էին Տիբեր գետի աղտոտված ջուրը։ Նախնական տարբերակով Պորտան պետք է շատրվանում տեղադրեր Մարֆորիո անունով ծովի Աստծո հնագույն հռոմեական արձանը, որի ետևում պետք է երևար Մարկոս Ավրելիոսի սյունը։ Վերջնական տարբերակը ստացվեց ավելի պարզունակ։ Շատրվանի հիմքը, որն իրենից ներկայացնում է շրջանաձև քարե ավազան, պատրաստվեց Հունաստանի Խիոս կղզուց բերված վարդագույն մարմարից։ Վերջինը նաև Ջակոմո դելլա Պորտան օգտագործել է Սուրբ Պետրոսի տաճարի դռան շրջանակի համար։ Ավազանը արտաքին կողմից ձևավորված է կարարայան մարմարից պատրաստված 16 ուղղահայաց ժապավեններով՝ առյուծների գլուխներով։ 1830 թվականին Ալեսսանդրո Ստոկկին վերականգնեց շատրվանը՝ տեղադրելով նրա երկու ծայրերում դելֆինների արձաններ։


== Աղբյուրներ ==
Պիացցա Կոլոննայի շատրվանը
PIAZZA COLONNA
Bergamo local site (իտալերենով) Archived 2015-04-27 at the Wayback Machine.
Piazza Colonna


== Ծանոթագրություններ ==


== Գրականություն ==
Marrco Bussagli (Herausgeber)։ Rom — Kunst & Architektur. Köln: Könemann 1999. ISBN 3-8290-2258-1
Reinhard Raffalt: Concerto Romano. München: Prestel 1955; 14. Ausg. 1999. ISBN 3-7913-2236-2
Eckart Peterich: Rom. 2. Aufl. München: Prestel 1998. ISBN 3-7913-2043-2
Marilyn Symmes, Fountains- Splash and Spectacle. Water and Design from the Renaissance to the Present. Thames and Hudson and the Cooper-Hewitt National Design Museum, Smithsonian Institution. 1998.
Սուպեր Մայք

«Սուպեր Մայք» (անգլ.՝ Magic Mike), Սթիվեն Սոդերբերգի ֆիլմը։ Գլխավոր դերերում Չենինգ Թաթումը, Ալեքս Պետիֆերը, Մեթ Բոմերը, Ջո Մանգանելոն։ Ֆիլմը մասամբ հիմնված է իրական դեպքերի հիման վրա Չենինգ Թաթումի կյանքից, ով 19 տարեկանում մերկապարող էր աշխատում Տամպայում, Ֆլորիդայում՝ գումար վաստակելու համար։ Համաշխարհային  պրեմիերան  կայացել է 2012 թվականի հունիսի 28-ին։


== Սյուժե ==
Սուպեր Մայք անունով փորձառու մերկապարողը աշխատում է «Xquisite» ակումբում, որը պատկանում է երբեմնի հայտնի մերկապարող Դալլասին։ Բացի աշխատանքից, նա կյանքի դասեր է տալիս Մանուկ մականանունով սկսնակ մերկապարող Ադամին։


== Դերերում ==
Չենինգ Թաթում՝ սուպեր Մայք
Ալեքս Պետիֆեր՝ Ադամ (Մանուկ)
Կոդի Հորն՝ Բրուկ
Մեթյու Մակքոնահի՝ Դալլաս
Օլիվիա Մանն՝ Ջոաննա
Մեթ Բոմեր՝ Քեն
Ջո Մանգանելո՝ Ռիչի
Քևին Նեշ՝ Տարզան
Ադամ Ռոդրիգես՝ Տիտո
Ռայլի Կիո՝ Նորա
Միրսի Մոնրո՝ Քենի կինը
Բեթսի Բրանդ՝ Բենկեր


== Արտադրություն ==
2010 թվականին, հարցազրույց տալով ավստրալիական «The Sydney Morning Herald» թերթին, Թաթումն ասել է, որ կցանկանար ֆիլմ նկարահանել տղամարդկանց մերկապարում իր աշխատանքային փորձի մասին։ Ռեժիսորի դերում նա ցանկացել է տեսնել «Բրոնսոն» ֆիլմի հեղինակ Նիկոլաս Ռեֆնային։ Սակայն ֆիլմի ռեժիսոր է դարձել Սթիվեն Սոդերբերգը։ 2011 թվականի ապրիլին հայտարարվել է նախագիծի մեկնարկի մասին։ Այն բանից հետո, երբ Սոդերբերգը գլխավոր դերերում հաստատել է Թաթումին և Պետիֆերին, ստիպված է եղել փոփոխել սցենարը։ Ֆիլմը նկարահանվել է երկու ամսվա ընթացքում Տամպա քաղաքում՝ Թաթումի և Սոդերբերգի անձնական միջոցներով։
Առաջին պաշտոնական թրեյլերը թողարկվել է 2012 թվականի ապրիլի 18-ին և մեծ ոգևորությամբ է ընդունվել «GeekScholars Movie News» կայքը 5 հնարավորից գնահատել է 5+:


== Քննադատների կարծիքներ ==
Վարձույթի առաջին իսկ օրը Ֆիլմը դրական արձագանքներ է ստացել քննադատների կողմից։ Rotten Tomatoes կայքում ֆիլմի վարկանիշը կազմում է 80%, ինչը հիմնված է 205 քննադատների գրախոսությունների վրա՝ 10-ից 6․9 միջին գնահատականով։
Metacritic կայքում ֆիլմը ունի 72 միավոր 38 ակնարկների հիման վրա։
The Hollywood Reporter ամսագիրը ֆիլմն անվանել է «Տղամարդու գեղեցկության նմուշ՝ սրտով ու մկաններով»։


== Ծանոթագրություններ ==


== Արտաքին հղումներ ==
Официальный сайт фильма(անգլ.)
Film Review — Magic Mike Archived 2019-07-09 at the Wayback Machine. by The MacGuffin(անգլ.)
140 (թիվ)

140 (հարյուր քառասուն) է

Տարվա 140-րդ օրը մայիսի 20-ն է (նահանջ տարիներին՝ մայիսի 19-ը)


== Գիտության մեջ ==
140 կարգային թիվն է կրում Ժիվա աստերոիդը


== Այլ ոլորտներում ==
140 նիշով է սահմանափակվում Twitter-ում կատարվող գրառումը


== Տես նաև ==
140 թ., Մ. թ. ա. 140 թ.
Գարայ (այլ կիրառումներ)

Գարայ, կարող է վերաբերել՝

Գարայ - քաղաք և մունիցիպալիտետ Իսպանիայում, մտնում է Բիսկայա նահանգի մեջ
Գարայ - Սանտա Ֆե պրովինցիայի վարչական միավոր, տեղակայված է պրովիցիայի հարավում
Ջոնսոն շրջան (Կենտուկի)

Անվան այլ կիրառումների համար տե՛ս՝ Ջոնսոն շրջան (այլ կիրառումներ)Ջոնսոն շրջան (անգլ.՝ Johnson County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 679 կմ² է, բնակչությունը՝ 23.356 մարդ (2010 թ. տվյալներով)։ Շրջկենտրոնն է Փեյնտսվիլ բնակավայրը։ Կազմավորվել է 1843 թ.։
Կնեժևո (այլ կիրառումներ)

Կնեժևո կարող է վերաբերվել.

Կնեժևո, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Կնեժևո, համայնք Բոսնիա և Հերցեգովինայի Սերբական Հանրապետություն վարչական կազմավորման մեջ։
Խուզեսթան

Խուժաստան (պարսկերեն՝ خوزستان, ), նահանգ (օսթան) է Իրանի Հարավ-արևելքում։
Ըստ 2011 թվականի տվյալների այստեղ ապրում է 4,531,720 անձ։ Խուզեսթան նահանգի մայրաքաղաքը Ախվազ քաղաքն է։


== Տես նաև ==
Իրանի վարչական բաժանում


== Աղբյուրներ ==


== Արտաքին հղումներ ==
Աթուսա Պուրկաշյան

Աթուսա Պուրկաշյան (պարսկերեն՝ آتوسا پورکاشیان, մայիսի 16, 1988(1988-05-16), Թեհրան, Իրան), հայկական արմատներով  իրանցի շախմատիստուհի, կանանց գրոսմայստեր (2009)։


== Կենսագրություն ==
Աթուսան երկու անգամ նվաճել է մեդալ  շախմատի կանանց պատանեկան առաջնությունում․2000 թվականին մինչև 12 տարեկանների մրցաշարում ոսկե մեդալ է նվաճել, իսկ 2002 թվականին մինչև 14 տարեկանների մրցաշարում՝ բրոնզե։ Վեց անգամ դարձել է շախմատի կանանց Իրանի չեմպիոնուհի (2007, 2008, 2009, 2011, 2013, 2014)։  Երկու անգամ  շախմատի Ասիայի կանանց անհատական առաջնությունում նվաճել է մեդալ՝ 2010 թվականին ոսկե, իսկ 2014-ին՝ արծաթե։
Մասնակցել է շախմատի կանանց աշխարհի առաջնությունների

2006 թվականին Եկատերինբուրգում առաջին տուրում զիջել է Վիկտորյա Չմիլիտեին
2008 թվականին Նալչիկում առաջին տուրում զիջել է Ալեքսանդրա Կոստենյուկին
2012 թվականին Խանտի-Մանսիյսկուն առաջին տուրում զիջել է Ցզյուն Վենցզյունին
2017 թվականին Թեհրանում առաջին տուրում զիջել է Էլիզաբեթ Պետցին
Ներկայացրել է Իրանը 9-րդ շախմատի օլիմպիադայում։ Ասիայի թիմային առաջնությունում մասնակցել է յոթ անգամ (2000—2016)։ Թիմային առաջնություններում նվաճել է երկու բրոնզե մեդալ(2009, 2014)։ Սնհատական խաղերում նվաճել է մեկ արծաթե (2009) և երեք բրոնզե մեդալներ։ 2010 թվականին  Ասիական խաղերում  մասնակցել է կանանց թիմային մրցաշարին , տղամարդկանց թիմային մրցաշարին Ասիական խաղերում մասնակցել է 2006 թվականին և թիմը նվաճել է բրոնզե մեդալ։


== Ծանոթագրություններ ==


== Արտաքին հղումներ ==
Աթուսա Պուրկաշյանի անձնական քարտը ՖԻԴԵ-ի կայքում
Աթուսա Պուրկաշյանի պարտիաները  կայքում
Աթուսա Պուրկաշյանի անձնական քարտը 365chess.com կայքում
(2812) Սկալտրիտի

(2812) Սկալտրիտի (անգլ.՝ Scaltriti), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,223996 ա. մ., առավելագույնը մոտենում է 2,0189 ա. մ. հեռավորության վրա և հեռանում 2,429 ա. մ.։ Արեգակի շուրջ մեկ ամբողջական պտույտ է կատարում 1211,43 երկրային օրվա ընթացքում, իր ուղեծրով շարժվելով միջինում 0,297169 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2812) Սկալտրիտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովհաննես Սեքսենյան

Հովհաննես Սեքսենյան (1881, Հաճն, Ադանայի վիլայեթ, Օսմանյան կայսրություն - անհայտ, Բեյրութ, Լիբանան), հայ խմբագիր, թարգմանիչ, թղթակից, առևտրական։
Ծնվել է Հաճընում, 1881 թվականին։ Նախնական կրթությունը ստացել է Հաճընի Ամերիկյան նախակրթարանում, իսկ բարձրագույնը՝ Այնթապի  ամերիկյան կենտրոնական քոլեջում։ Կարճ ժամանակ իր հոր մոտ փաստաբանություն սովորելու փորձերից հետո գնացել է Մերսին՝ առևտրական կազմակերպությունում հաշվապահություն անելու։ Առևտրական սեփական ձեռնարկություններն է բացել է Թուրքիայում, Սուդանում և Եգիպտոսում։ 1909 թվականի Կիլիկիայի ջարդերից մազապուրծ ազատվելով՝ հաստատվել է Եգիպտոսում։ Երիտասարդ տարիքից մասնակցել է Հաճընի և Մերսինի հայ ազգային կյանքին՝ աշխատակցելով նաև Կ. Պոլսում հրատարակվող հայկական թերթերին։ Եգիպտոս սկզբնական շրջանում եղել է «Լուսաբեր-Արև» թերթի խմբագիրը, ապա ստանձնել է Ազգային առաջնորդարանի հաշվապահի պարտականությունները։ Եղել է թեմի Երեսփոխանական ժողովի անդամ, Քաղաքական ժողովի փոխատենապետ և Նուպարյան ու Գալուստյան վարժարանների հոգաբարձուների ատենապետ։ 1929 թվականին եղել է «Արևի» խմբագիրը։
Գրել է «Գեթսեմանի» ստեղծագործությունը։ Թարգմանել է Վիկտոր Հյուգոյի «Ծովու աշխատաւորները» և Միգել դե Սերվանտեսի «Տօն Քիշօթը» (կրճատ)։
Ունեցել է ծխախոտի առևտրի հայտնի հաստատություն։
Մահացել է Բեյրութում։


== Ծանոթագրություններ ==
Ուարտե

Ուարտե  (իսպ.՝ Huarte), մունիցիպալիտետ Իսպանիայում։ Գտնվում է Նավառա ինքնավար համայնքում՝ Նավառա պրովինցիայի Կուենկա դե Պամպլոնա շրջանում։ Զբաղեցնում է 3,7 կմ² մակերես։ Բնակչությունը կազմում է 6095 մարդ (2010 թվական)։ Վարչական կենտրոնից գտնվում է 5 կմ հեռավորության վրա։ Ֆրանսիական Նոգարո քաղաքի հետ «Եղբայր-քաղաքներ» են։
Քաղաքի հովանավոր պաշտպանը Սուրբ կույս Բլանկան է։


== Ժողովրդագրություն ==


== Ծանոթագրություններ ==
Աշոտ Հարությունյան (քանդակագործ)

Անվան այլ կիրառումների համար տե՛ս՝ Աշոտ Հարությունյան (այլ կիրառումներ)Աշոտ Սամսոնի Հարությունյան (հունիսի 1, 1961(1961-06-01), Երևան, Հայկական ԽՍՀ, ԽՍՀՄ), հայ քանդակագործ։


== Կենսագրություն ==

1980-1986 թվականներին սովորել է Պետական գեղարվեստա-թատերական ինստիտուտում
1989 թվականից Հայաստանի նկարիչների միության անդամ է


== Ստեղծագործություններ ==
Երկվորյակ
Դատարկության անատոմիա
Հիշողության կորուստ N2
Կասկած և համոզմունք N1
Կասկած և համոզմունք N2
Կասկած և համոզմունք N4


== Ցուցահանդեսներ ==


=== Անհատական ցուցահանդեսներ ===
2011 - "Cite International des arts", Փարիզ, Ֆրանսիա
2017 - «Ժամանակակից քանդակը՝ Կարապի լճում», Երևան, Կարապի լիճ


=== Խմբակային ցուցահանդեսներ ===
2009 թվական- Ցուցահանդես ՆՓԱԿ-ում, Երևան, Հայաստան
2010 թվական- Հայ աբստրակտ արվեստագետներ, Գալա ցուցահանդես, Երևան, Հայաստան
2011 թվական- ՀՀ 20 - ամյակին նվիրված ցուցահանդես, Հայաստանի ազգային պատկերասրահ
2011 թվական- «Անհատականություն և միասնություն», Դալան պատկերասրահ, Երևան, Հայաստան
2011 թվական- «Ինստալացիա», Երևանի Ժամանակակից արվեստի թանգարան, Երևան, Հայաստան
2013 թվական- «Վերացական արվեստ», Ոսկե դար պատկերասրահ, Երևան, Հայաստան
2014 թվական- «Հայ ճապոնական ժամանակակից արվեստ», Ոսկե դար պատկերասրահ, Երևան, Հայաստան
2014 թվական- «Հետ ուղղահավատ վերացականություն», Կալենց թանգարան (համադրող՝ Արա Հայթայան)
2015 թվական- «Գույնից իդեա-իդեայից գույն», Երևանի ժամանակակից արվեստի թանգարան
2015 թվական- «Քաղաքային քանդակ», Հայաստանի նկարիչների միություն


== Մեջբերումներ Աշոտ Հարությունյանի մասին ==
«Աշոտ Հարությունյանի քանդակը թարմ հարցադրումներով մուտք է գործում ժամանակակից հանրային միջավայր։ Այն գիտակցված ձևով շրջանցում է ավանդական քաղաքային քանդակը, ուր օգտագործվող նյութը (քար, մետաղ, փայտ և այլն) համարվելով հումքային մարմին, ենթարկվում է հիմնավոր փոփոխության, զրկվելով մայր նյութի հատկանիշներից։
Արվեստագետն ընտրում է իր նյութն այն բանից հետո, երբ վերջինս արդեն ապրել է իրեն նախասահմանված «գործառութային առաքելության» կիրառման և օտարման փուլերը։ Դա արդի արդյունաբերական ջարդոնն է, որը հանդես եկավ որպես վերջին տասնամյակների արժեհամակարգային ցնցումների և տնտեսական կաթվածի տեղային փաստացի վավերագիր։ Անթաքույց հրապուրված այս անծայրածիր նյութի կիրառական դաջվածքով, արվեստագետը բծախնդրորեն պեղում է վերջինիս պատմական իրողությունը, կենսագրական շերտերը, ենթարկում իր արվեստային տեսլականին, խմբագրում, ուղղորդում, շեշտում նյութի փաստացի ձևը, փոխակերպում վերջինիս...»
Արա Հայթայան

Նկարիչ, արվեստաբան։


== Մրցանակներ ==
2019 թվականին Պողոսյան մրցանակ «Հիշողության անատոմիա» քանդակների շարքի համար։


== Պատկերասրահ ==
«Ժամանակակից քանդակը` Կարապի լճում»
		
		
		
		
		
		
		
		


== Ծանոթագրություններ ==
Սիրի Սալսոն

Սիրի Սալսոն (ֆր.՝  Ciry-Salsogne), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է ֆեր–ան–Տարդենուա կանտոնայի կազմի մեջ։ Կոմունայի շրջանը՝ Սուասոն։
INSEE կոդը՝ 02195:


== Բնակչություն ==
2010 թվականին բնակչությունը կազմել է 842 մարդ։


== Տնտեսություն ==
2010 թվականին համայնքի 563 աշխատունակ (15-64 տարեկան) բնակիչներից 413-ը տնտեսապես ակտիվ էին, 150-ը՝ ոչ ակտիվ (ակտիվության ցուցանիշը կազմել է73,4 %, 1999 թվականին եղել է 66,9 %)։ 413 տնտեսապես ակտիվ բնակիչներից աշխատում էին 377 -ը (204 տղամարդ և 173 կին), գործազուրկ էին 36 մարդ (16 տղամարդ և 20 կին)։ 150 տնտեսապես ոչ ակտիվ բնակիչներից 49-ը եղել են աշակերտներ կամ ուսանողներ, 49 -ը՝ թոշակառուներ, 52 -ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Սիրի Սալսոն (ֆր.)
Ալիքաչափ

Ալիքաչափ, ռադիոալիքների երկարությունը կամ հաճախականությունը չափելու սարք։ Բաժանվում են ռեզոնանսային և հետերոդինային ալիքաչափերի։ Ռեզոնանսային ալիքաչափի աշխատանքի սկզբունքը հիմնված է չափման ենթակա աղբյուրի հետ կապված տատանողական համակարգում ռեզոնանսի պահը սևեռելու վրա։ Հիմնական մասերն են՝ լարքի օրգան ունեցող տատանողական համակարգը, կապի տարրը և ռեզոնանսի ինդիկատորը։ Ռեզոնանսային լիքաչափի ճշգրտությունը կախված է արտաքին պայմաններից (ջերմաստիճան, խոնավություն), սանդղակի աստիճանավորման ճշտությունից և, գլխավորապես, ինդիկատորային սարքի զգայնությունից ու տատանողական համակարգի ռեզոնանսային կորի թեքությունից։ Ռեզոնանսային ալիքաչափով կարելի է չափել 0,005-11200 Մհց հաճախականության ալիքներ, ընդ որում չափման ճշգրտությունը կազմում է 0,1–0,01%։ Հետերոդինային ալիքաչափի աշխատանքի սկզբունքը հիմնված է չափվող և նմուշային (բարձր կայունության) հաճախականությունների տատանումների համեմատության վրա։ Կազմված է հաճախականության աստիճանավորված գեներատորից, խառնիչից և ինդիկատորից։ Չափման ճշգրտությունը կախված է հետերոդինից և կազմում է 0,01–0,0001%։ Կարելի է չափել 0,125–11500 Մհց հաճախականության ալիքներ։